നിരക്ക് വര്ധന: ഓട്ടോ, ടാക്സി തൊഴിലാളികള് മാര്ച്ച് നടത്തി ചങ്ങനാശേരി: നിരന്തരമായ ഇന്ധന വിലവര്ധനയുടെ പശ്ചാത്തലത്തില് ഓട്ടോ ടാക്സി നിരക്ക് വര്ധിപ്പിക്കണമെന്നാവശ്യപ്പെട്ട് ഓട്ടോ ടാക്സി ലൈറ്റ് വെഹിക്കിള് മോട്ടോര് വര്ക്കേഴ്സ് ഫെഡറേഷന് സിഐടിയുവിന്റെ ആഭിമുഖ്യത്തില് ചങ്ങനശേരിയില് താലൂക്ക് ഓഫീസ് മാര്ച്ച് നടത്തി. കോഫീഹൗസ് ജംഗ്ഷനില് നിന്നും ആരംഭിച്ച മാര്ച്ച് താലൂക്ക് ഓഫീസിന് മുന്പില് സമാപിച്ചു. തുടര്ന്ന് നടന്ന പ്രതിഷേധ സമരം സിഐടിയു ജില്ലാ വൈസ് പ്രസിഡന്റ് കെ.സി. ജോസഫ് ഉദ്ഘാടനം ചെയ്തു. ആര്. ജയന് അധ്യക്ഷത വഹിച്ചു. ടി.പി. അജികുമാര്, പി.എ. നിസാര്, കെ.എന്. രാധാകൃഷ്ണന്, ആര്.നൗഷാദ്, സിംബാദ് എന്നിവര് പ്രസംഗിച്ചു.